Samsungs Galaxy S10 kommer til februar – og den bliver svinedyr

Samsungs kommende flagskib Galaxy S10 vil bliver lanceret den 20. februar næste år, lige inden Mobile World Congress i Barcelona åbner dørene. Det skriver den engelske variant af Gizmodo, der også fortæller at S10 vil blive tilgængelig i en brutal udgave med 1 terabyte lagerplads – til en pris på 1.765 dollars. Til sammenligning koster den dyreste iPhone XS Max-model 1.449 dollars.

Tre modeller

Heldigvis vil Galaxy S10 også blive lanceret i udgaver til en mere menneskelig pris. Som vi også har skrevet om tidligere, siger rygterne at S10 vil kunne købes i tre forskellige varianter; en 5,8 tommer s10 Lite med flad skærm, en standard S10 med 6,1 tommer skærm og en S10 Plus med en skærm på 6,4 tommer.

A case manufacturer's expectations for the Galaxy S10 lineup: pic.twitter.com/lrExjvalcb
— Evan Blass (@_evanblass_) December 8, 2018

Her er de forventede modeller og priser (danske priser er uden afgifter etc. og bliver sansynligvis højere):

S10 Lite: $881 / 5.800 DKR

S10 med 128GB lagerplads: $1.007 / 6.500 DKR

S10 med 512GB lagerplads: $1.260 / 8.300 DKR

S10 Plus med 128GB: $1.134 / 7.500 DKR

S10 Plus med 512GB: $1.386 / 9.200 DKR

S10 Plus med 1TB: $1.765 / 11.600 DKR

Alle S10-modellerne forventes at have tre kameraer, Ultrasonic integreret fingeraftryksscanner (i skærmen, red.) og Samsung nye brugerflade smurt oven på Android Pie. De får også et hul på fronten til kameraet i stedet for en notch, ligesom det er set på den nyligt lancerede Huawei Honor V20.

Samsungs Galaxy S10 kommer til februar – og den bliver svinedyr