Få et smugkig på Samsungs nye One UI-brugerflade til smartphones

One UI hedder den brugerflade, der skal tage Samsungs telefoner med ind i fremtiden – og koreanerne har i nat lanceret en video, der viser nogle af fordelene ved redesignet. One UI er ikke et selvstændigt styresystem, telefonerne er stadig baseret på Googles Android, men Samsungs nye brugerflade er smurt hen over, så oplevelsen bliver mere unik. Og forhåbentlig også bedre.

Brugerfladen skal erstatte den nuværende, der hedder Experience og har eksisteret i et par år. Forventeligt lanceres One UI sammen med Galaxy S10-modellerne i februar måned, men angiveligt skulle den nye brugerflade også kunne installeres på de nuværende Galaxy S8 og S9-modeller.

Vi har tidligere skrevet en artikel, hvor vi dykkede ned i nogle af de forbedringer, Samsung har lavet. Her kan du læse i detaljer, hvad du har i vente:

Nyt styresystem bringer Samsung tilbage i kampen

Få et smugkig på Samsungs nye One UI-brugerflade til smartphones